Аҳәынҭқарратә аҿартә театр анапхгаҩы Аслан Еныкь иажәақәа рыла, аҿартә театр ашықәс ҿыц аламҭалаз Генрик Ибсен иҩымҭа "Алаԥшыҵашәарақәа" захьӡу апиеса ала аспектакль ҿыц ықәдыргылараны иҟоуп.
Иара убас анапхгаҩы иазгәеиҭеит аҿартә театр атруппа ишахәҭоу еиԥш аспециалистцәа рыла иахьеиқәшәам иахҟьаны русура аԥырхага аиуеит. Атеатр аусзуҩцәа иаадырԥшуеит агәыӷра акультура аминистрреи, атәыла анапхгареи атеатр иаҭаху амаҭәахәқәа рыла аиқәыршәаразы ацхыраара рырҭап ҳәа.